**Nils Oscar Sundh** (s. 22. lokakuuta 1986 Uppsala, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan vasen laitahyökkääjä. Elite Prospects -sivuston mukaan Sundhin vahvuuksiin kuuluu luistelu, koko, voima, intensiteetti, aggressiivisuus, kiekonkäsittely, rannelaukaus, kahden suunnan pelaaminen ja asenne.

Ura
---

### Seuraura

Sundh Timrå IK:n paidassa helmikuussa 2008.
Sundh on Knivsta IK:n kasvatti. Hän pelasi myöhempinä juniorivuosinaan MODO Hockeyssä, josta Sundh siirtyi Almtuna IS:ään kaudeksi 2003–2004, jolloin hän nousi sen miesten joukkueeseen. 17-vuotias Sundh pelasi tulokaskautensa Ruotsin toiseksi korkeimmalla sarjatasolla Allsvenskanissa tehden 29 runkosarjaottelussa tehot 6+3=9. Hän teki samalla kaudella myös Elitserien-debyyttinsä pelattuuan kolme ottelua lainalla Djurgårdens IF:ssä. Kaudella 2004–2005 Sundh kävi Almtunasta kahden ottelun lainalla Djurgårdenissa, jossa hän teki Elitserien-uransa avausmaalin.

Kesällä 2005 QMJHL-joukkue St. John’s Fog Devils varasi Sundhin 60. pelaajana CHL:n varaustilaisuudessa. Hän voitti kaudella 2005–2006 tehoilla 17+46=63 joukkueen sisäisen piste- ja syöttöpörssin. Sundh palasi kaudeksi 2006–2007 kaksivuotisella sopimuksella kotimaahansa ja siirtyi Timrå IK:n riveihin. Hän pelasi varsinaisen tulokaskautensa Elitserienissä ja teki 52 runkosarjaottelussa tehot 6+12=18 ja seitsemässä playoff-ottelussa tehot 1+2=3. Sundh oli kauden päätteeksi ehdolla Elitserienin vuoden tulokkaaksi, mutta palkinto meni kuitenkin Djurgårdens IF:n Patric Hörnqvistille. Helmikuussa 2008 hän teki vuoden mittaisen jatkosopimuksen Timrån kanssa.

Kaudeksi 2009–2010 Sundh siirtyi kaksivuotisella sopimuksella HV71:een. Hän voitti ensimmäisen sopimuskautensa päätteeksi Ruotsin-mestaruuden. Huhtikuussa 2011 Sundh teki kaksivuotisen jatkosopimuksen joukkueen kanssa. Kaudella 2011–2012 hän oli 15 osumallaan HV71:n paras maalintekijä. Kaudella 2012–2013 Sundhista tuli joukkueen varakapteeni. Kaudeksi 2013–2014 hän siirtyi kaksivuotisella sopimuksella Luleå HF:ään. Sundh ei kuitenkaan vastannut häneen kohdistuneisiin odotuksiin ja pelasi kymmenen ottelua tehopistein 2+2=4. Hän kärsi alkukaudella myös loukkaantumisista. Marraskuussa 2014 Sundh vaihtoi seuraansa kevääseen 2015 ulottuneella sopimuksella Linköpings HC:hen.

Sundh palasi kaudeksi 2015–2016 vuoden mittaisella sopimuksella HV71:een. Helmikuussa 2016 hän teki joukkueen kanssa kaksivuotisen jatkosopimuksen. Kauden 2016–2017 päätteeksi Sundh voitti Ruotsin-mestaruuden. Marraskuussa 2017 hän teki HV71:n kanssa taas kaksivuotisen jatkosopimuksen.

### Maajoukkueura

Sundh pelasi alle 20-vuotiaiden MM-kilpailuissa vuonna 2006 ja alle 18-vuotiaiden MM-kilpailuissa vuonna 2004. Hän pelasi myös U-18 Junior World Cupissa vuonna 2003. Sundh on pelannut myös kymmenen A-maaottelua tehden yhden syöttöpisteen. Sundh debytoi Ruotsin A-maajoukkueessa kaudella 2006–2007.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Almtuna IS | Allsvenskan | 29 | 6 | 3 | 9 | 8 | – | – | – | – | – |  |  |  |  |  |  | U18 | 6 | 0 | 2 | 2 | 0 |
|  | Djurgårdens IF | Elitserien | 3 | 0 | 0 | 0 | 0 | – | – | – | – | – |
| 2004–2005 | Almtuna IS | Allsvenskan | 43 | 3 | 7 | 10 | 45 | – | – | – | – | – |
|  | Djurgårdens IF | Elitserien | 2 | 1 | 0 | 1 | 0 | – | – | – | – | – |
| 2005–2006 | St. John’s Fog Devils | QMJHL | 54 | 17 | 46 | 63 | 50 | – | – | – | – | – |  |  |  |  |  |  | JMM | 4 | 0 | 0 | 0 | 2 |
| 2006–2007 | Timrå IK | Elitserien | 52 | 6 | 12 | 18 | 80 | 7 | 1 | 2 | 3 | 2 |
| 2007–2008 | Timrå IK | Elitserien | 55 | 8 | 7 | 15 | 28 | 11 | 2 | 3 | 5 | 4 |
| 2008–2009 | Timrå IK | Elitserien | 52 | 4 | 5 | 9 | 46 | 7 | 1 | 0 | 1 | 4 |
| 2009–2010 | HV71 | Elitserien | 53 | 5 | 16 | 21 | 26 | 16 | 3 | 2 | 5 | 0 | Le Mat-pokalen |
| 2010–2011 | HV71 | Elitserien | 53 | 8 | 12 | 20 | 22 | 4 | 0 | 0 | 0 | 2 |
| 2011–2012 | HV71 | Elitserien | 53 | 15 | 14 | 29 | 88 | 4 | 0 | 0 | 0 | 0 |
| 2012–2013 | HV71 | Elitserien | 33 | 5 | 7 | 12 | 10 | 5 | 0 | 1 | 1 | 0 |
| 2013–2014 | Luleå HF | SHL | 10 | 2 | 2 | 4 | 2 | – | – | – | – | – |
|  | Linköpings HC | SHL | 34 | 5 | 8 | 13 | 6 | 14 | 2 | 1 | 3 | 0 |
| 2014–2015 | Linköpings HC | SHL | 53 | 3 | 5 | 8 | 10 | 11 | 1 | 1 | 2 | 4 |
| 2015–2016 | HV71 | SHL | 52 | 15 | 5 | 20 | 18 | 6 | 1 | 2 | 3 | 2 |
| 2016–2017 | HV71 | SHL | 52 | 9 | 9 | 18 | 16 | 16 | 4 | 7 | 11 | 16 | Le Mat-pokalen |
| 2017–2018 | HV71 | SHL | 50 | 6 | 10 | 16 | 14 | 2 | 0 | 0 | 0 | 2 |
| 2018–2019 | HV71 | SHL | 52 | 7 | 15 | 22 | 12 | 6 | 0 | 0 | 0 | 6 |
| 2019–2020 | HV71 | SHL | 52 | 6 | 5 | 11 | 16 | – | – | – | – | – |
| 16 kautta | yhteensä | Elitserien/SHL | 711 | 105 | 132 | 237 | 394 | 109 | 15 | 19 | 34 | 42 |

Lähteet
-------

* Oscar Sundh The Internet Hockey Databasessa (englanniksi)
* Oscar Sundh Eurohockey-sivustolla (englanniksi)
* Oscar Sundh *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Oscar Sundh *Elite Prospects*. Everysport Media Group AB.  (englanniksi)
2. ↑  Oscar Sundh The Internet Hockey Databasessa (englanniksi)
3. ↑  Bodin, Uffe: Sundh flyttar till Jönköping *Hockeysverige.se*.  24.4.2009. NewsMe. Viitattu 16.11.2012. (ruotsiksi)
4. ↑  Hedlund, Robert: Rutinerad forward till LHF *luleahockey.se*.  29.4.2013. Luleå Hockey Drift AB. Viitattu 9.2.2015. (ruotsiksi)
5. ↑  Pettersson, Gustaf: LHC plockar in ny forward *lhc.eu*.  15.11.2013. Linköping Hockey Club AB.  Arkistoitu 9.2.2015. Viitattu 9.2.2015. (ruotsiksi)
6. ↑  Freijd, Johan: Oscar Sundh återvänder till HV71 *hv71.se*.  17.4.2015. HV71 Elitishockey AB. Viitattu 30.12.2015. (ruotsiksi)
7. ↑  Freijd, Johan: Oscar Sundh stannar i HV71 *hv71.se*.  15.2.2016. HV71 Elitishockey AB. Viitattu 5.4.2018. (ruotsiksi)
8. ↑  Freijd, Johan: Två nya år för Oscar Sundh *hv71.se*.  13.11.2017. HV71 Elitishockey AB. Viitattu 5.4.2018. (ruotsiksi)
9. ↑  2003 U18 Junior World Cup in Czech Republic and Slovakia *swehockey.se*. Svenska Ishockeyförbundet. Viitattu 5.4.2018. (englanniksi)[vanhentunut linkki]